11/05/2018 | Administración LocalMunicipal
A Coruña
Servizo de Persoal
Bases da convocatoria para a provisión por concurso de 7 postos de cabos do Servizo de Extinción de Incendios e Salvamento, aprobadas pola concelleira delegada de Facenda e Administración, por delegación da Xunta de Goberno Local, de data 30.4.2018

BASES DA CONVOCATORIA PARA A PROVISIÓN POR CONCURSO DE MÉRITOS DE SETE POSTOS DE CABO DO SERVIZO DE EXTINCIÓN DE INCENDIOS E SALVAMENTO I.–Obxecto. É obxecto da presente convocatoria a provisión de sete postos de cabo do Servizo de Extinción de Incendios e Salvamento vacantes e dotados economicamente nos orzamentos correspondentes ao ano 2018 neste Concello, mediante o procedemento de concurso previsto no artigo 79 do Real Decreto Lexislativo 5/2015, do 30 de outubro, polo que se aproba o texto refundido da Lei del Estatuto Básico do Empregado Público, no artigo 89 da Lei 2/2015, do 29 de abril, do emprego público de Galicia, no Decreto 93/91 do 20 de marzo da Xunta de Galicia e demais normas concordantes de aplicación. Establécese, para iso, un baremo de méritos que garanta o respecto aos principios constitucionais de igualdade, mérito e capacidade, aplicándose neste, conforme establece a normativa mencionada, criterios obxectivos relacionados coas aptitudes, formación, experiencia e antigüidade dos participantes. II.–Requisitos de participación. Poderán participar neste concurso o persoal do Servizo de Extinción de Incendios e Salvamento deste Concello, segundo a configuración establecida para estes postos na Relación de Postos de traballo vixente. Son requisitos indispensables para poder participar neste proceso:  Pertencer como bombeiro/a ao Servizo de Extinción de Incendios e Salvamento do Concello da Coruña.  Ter unha antigüidade mínima de dous anos no posto de bombeiro/a do Servizo de Extinción de Incendios e Salvamento deste Concello. Este tempo non constituirá mérito valorable.  Ter a titulación académica esixida.  Estar en posesión do carné de conducir C. Todas as persoas aspirantes deberán reunir as condicións e requisitos esixidos na convocatoria, na data de finalización do prazo de presentación de instancias. III.–Valoración de méritos. A valoración dos méritos para a adxudicación dos postos de traballo efectuarase conforme ao seguinte baremo: a) Cursos de formación e perfeccionamento dentro do Plan de Formación Municipal. Este apartado puntuarase cun máximo de 8 puntos, que resultará de sumar os apartados a.1, a.2 e a.3. Non se computarán os cursos comprendidos no nivel de cualificación formativa I do Mapa de competencias. a.1. O estar en posesión do nivel de cualificación formativa II.0 do mapa de competencias do Servizo de Extinción de Incendios e Salvamento. Para recoñecer o citado nivel, será necesario superar cada un dos cursos comprendidos entre o SB-02-01 e SB-02-07 do mapa formativo ou un curso da mesma materia impartido nun nivel formativo superior do citado mapa. Este apartado valorarase con 6 puntos. a.2. O estar en posesión de cursos de formación e perfeccionamento comprendidos no Plan de Formación Municipal. Neste apartado non se valorarán os cursos que se baremaron no apartado a.1 das presentes bases para configurar o nivel de cualificación formativa II.0. Por cursos dentro de Plan de Formación Municipal do Servizo de Extinción de Incendios, segundo os seguintes criterios: Duración ata 20 horas: 0.20 puntos. Duración entre 21 e 39 horas: 0.40 puntos. Duración de 40 ou máis horas: 0.60 puntos. No caso de que as Certificacións non especifiquen o número de horas considerarase unha duración de 3 horas por día. Cando se estea en posesión de varios diplomas de cursos cunha denominación idéntica, puntuarase un só deles. Non serán computados os cursos que se refiran a materias alleas ás funcións desempeñadas no posto de traballo. a.3. O estar en posesión de cursos de formación e perfeccionamento fora do Plan de Formación Municipal do Servizo de Extinción de Incendios. Este apartado valorará a asistencia a cursos de formación e perfeccionamento fora do Plan de Formación Municipal, directamente relacionados coa área de experiencia do posto de traballo nos que se haxa expedido diploma, certificado de asistencia e /ou certificación de aproveitamento, con arranxo aos seguintes criterios: Duración ata 20 horas: 0.10 puntos. Duración entre 21 e 39 horas: 0.20 puntos. Duración de 40 ou máis horas: 0.30 puntos. No caso de que as Certificacións non especifiquen o número de horas considerarase unha duración de 3 horas por día. Cando se estea en posesión de varios diplomas de cursos cunha denominación idéntica, puntuarase un só deles. Non serán computados os cursos que se refiran a materias alleas ás funcións desempeñadas no posto de traballo. b) Antigüidade: b.1. Servizos prestados en Administracións Públicas. Valorarase a razón de 0,4 puntos por ano completo de traballos prestados como bombeiro/a na Administración Pública. b.2. Exercicio de dereitos de conciliación nos cinco anos anteriores á publicación da presente convocatoria no Boletín Oficial da Provincia, ata un máximo de 0,50 puntos. e.2.1. Permiso por maternidade: 0,05 puntos por permiso, cun máximo de 0,20 puntos. e.2.2. Permiso por paternidade: 0,025 puntos por permiso, cun máximo de 0,10 puntos. e.2.3. Redución de xornada do artigo 76.1.º g do Decreto Lexislativo 1/2008 de 13 de marzo polo que se aproba o Texto Refundido da Lei de Función Pública de Galicia: 0,016 puntos por mes de redución, ata un máximo de 0,20 puntos e.2.4. Excedencia por coidado de familiares: 0,005 puntos por mes de excedencia ata un máximo de 0,20 puntos. A puntuación total por este apartado non poderá pasar a suma de 7.2 puntos. Para o cómputo da antigüidade valorarase o tempo total de servizos oficialmente recoñecidos no expediente persoal. Non se computarán os servizos prestados simultaneamente, con outros igualmente alegados. Tampouco se valorarán os dous anos de prestación de servizos esixidos como requisito para participar nesta convocatoria. c) Grao de coñecemento do idioma galego. Título de linguaxe administrativa superior: 2.80 puntos Título de linguaxe administrativa media: 2.40 puntos Título de perfeccionamento, a súa convalidación, ou o Celga 4: 2.00 puntos Titulo de Celga III 1.50 puntos Iniciacion ao galego, Celga II ou equivalente 1.00 puntos En caso de estar en posesión de distintas titulacións, valorarase unicamente o nivel máis alto de formación. d) Outros méritos. A puntuación total por este apartado non poderá pasar a suma de 2 puntos. d.1. Cursos en materia de Igualdade. Este apartado puntuaranse cun máximo de 0,45 puntos e valorarase a asistencia a cursos de formación e perfeccionamento en materia de igualdade, nos que se haxa expedido diploma, certificado de asistencia e/ou certificación de aproveitamento, con arranxo aos seguintes criterios: Duración ata 20 horas: 0.10 puntos. Duración entre 21 e 39 horas: 0.15 puntos. Duración de 40 ou máis horas: 0.20 puntos. Só se valorarán os cursos impartidos ou homologados por organismos oficiais. No caso de que as Certificacións non especifiquen o número de horas considerarase unha duración de 3 horas por día. Cando se estea en posesión de varios diplomas de cursos cunha denominación idéntica, puntuarase un só deles. d.2. Impartición de cursos. A impartición de cursos de formación e perfeccionamento no ámbito da Administración Pública e directamente relacionados coa área de experiencia do posto de traballo que se convoca, valorarase do seguinte modo: Só se valorarán os cursos impartidos en organismos oficiais. Cando se estea en posesión de varios diplomas de cursos cunha denominación idéntica, puntuarase un só deles. Non serán computados os cursos que se refiran a materias alleas ás funcións desempeñadas no posto de traballo. A puntuación máxima deste apartado será de 0,90 puntos. d.3. Certificado de Profesionalidade de “Extinción de Incendios e Salvamento”. Estar en posesión do Certificado de Profesionalidade de “Extinción de Incendios e Salvamento”. Este apartado valorarase con 0,65 puntos. IV.–Valoración de méritos. A orde de prioridade para a adxudicación dos postos será determinada pola puntuación obtida de acordo co baremo anterior. Todos os méritos determinados nesta base se computarán ata a data de finalización do prazo de presentación de solicitudes. En caso de empate nas puntuacións, resolverase de acordo á puntuación outorgada polos méritos alegados, seguindo a orde establecida nos diferentes puntos desta base. De persistir o empate acudirase á data de ingreso como funcionario de carreira, do Corpo, Escala ou Categoría dende a que se concursa, e, se fose necesario, o número obtido no proceso selectivo. A puntuación mínima para poder adxudicar os postos que se ofertan nesta convocatoria será do 25% do total do cómputo do baremo que se poida obter como máximo en cada un dos postos. V.–Solicitudes. As solicitudes para tomar parte neste concurso dirixiranse ao Alcalde-Presidente do Excmo. Concello da Coruña, debendo presentarse no prazo de 15 días hábiles, contados a partir do seguinte ao da publicación da convocatoria no DOG. Así mesmo, os distintos actos derivados do concurso, publicaranse no taboleiro de edictos do Concello e a través da páxina web. As instancias poderán presentarse por calquera dos medios previstos no art.38.4 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Á instancia acompañarase inescusablemente:  Fotocopia do DNI  Nas solicitudes deberán ir acompañadas dos documentos acreditativos de circunstancias e méritos alegados polas persoas aspirantes que non consten no seu expediente persoal obrante no arquivo do Servizo de Persoal do Concello. Soamente se valorarán aqueles méritos que constan no expediente persoal. En caso de non constar no citado expediente, deberán ser achegados coa instancia para que poidan ser valorados. Non se terán en conta os documentos que non estean compulsados ou que non queden debidamente acreditados en todos os seus extremos dentro do prazo de presentación de instancias. VI.–Vinculación da solicitude. Unha vez transcorrido o período de presentación de instancias non poderá renunciarse ás solicitudes formuladas e estas serán vinculantes para o peticionario e os destinos adxudicados serán irrenunciables, salvo que se obteña outro destino mediante convocatoria pública antes de finalizar o prazo de toma de posesión. VII.–Relación de admitidos e excluídos. Expirado o prazo de presentación de documentación publicarase no taboleiro de anuncios e na páxina web a relación de admitidos/as e excluídos/as ao concurso. Os excluídos disporán dun prazo de 10 días hábiles contados a partir do seguinte ao da publicación nos medios indicados para poder emendar, no seu caso, o defecto que motivase a súa exclusión. A estimación ou desestimación desta petición de subsanación entenderase implícita na elevación da lista de admitidos/as e excluídos/as con carácter definitivo. Unha vez transcorrido este prazo elevaranse as listas a definitivas podendo o persoal aspirante excluído interpoñer recurso potestativo de reposición ante a Concelleira delegada de Persoal no prazo de 1 mes a contar dende o día seguinte ao da súa publicación nos medios anteriormente indicados, ou poderá impugnarse directamente ante o Xulgado do Contencioso-Administrativo da Coruña no prazo de 2 meses, contados dende a mesma data. VIII.–Comisión de Valoración. A valoración dos méritos para a adxudicación dos postos de traballo vacantes será efectuada pola Comisión de Valoración regulada polo art.46 do R. D 364/1995, do 10 de marzo, e o art.12 do Decreto 93/91 do 20 de marzo e pola normativa básica previsto no Real Decreto Lexislativo 5/2015, do 30 de outubro, polo que se aproba o texto refundido da Lei del Estatuto Básico del Empregado Público. Os membros da Comisión serán designados polo órgano municipal competente en materia de persoal e de conformidade co disposto no art.46 do R. D 364/1995, do 10 de marzo, e subsidiariamente co art.12 do Decreto 93/1991 do 20 de marzo, deberán pertencer a Corpos ou Escalas de grupo de titulación igual ou superior ao esixido para os postos convocados. A Comisión de Valoración deberá ter unha composición equilibrada de homes e mulleres. Por cada membro titular da Comisión será designado un suplente, que, en caso de ausencia, o substituirá aos efectos procedentes. A Comisión poderá dispoñer da incorporación aos seus traballos de asesores para aquelas tarefas que o requirisen. Os membros da comisión de valoración terán que absterse de intervir, cando concorran neles circunstancias das previstas no artigo 23 da Lei 40/2015, do 1 de outubro, de réxime xurídico do Sector Público. Os aspirantes poderán recusar aos membros da comisión de valoración cando concorran as circunstancias de abstención reguladas nesta base. A comisión de valoración non poderá constituírse nin actuar sen a presenza do presidente e secretario, ou das persoas que os substitúan, de ser o caso, e da metade polo menos dos seus membros, titulares ou suplentes. Todos os membros do comisión de valoración terán voz e voto. O procedemento de actuación do comisión de valoración axustarase ao disposto na Lei 40/2015, do 1 de outubro, de réxime xurídico do Sector Público. IX.–Resolución do concurso.1.–Unha vez efectuada a proposta provisional da Comisión de Valoración, esta farase pública no taboleiro de anuncios do Concello e na páxina web. As persoas que concursen poderán formular reclamacións no seu caso no prazo de 10 días hábiles a partir da publicación nos medios anteriormente indicados.2.–Examinadas e resoltas pola Comisión as reclamacións, si houbelas, procederase a elevar proposta definitiva de resolución do concurso.3.–A tal efecto, a estimación ou desestimación das reclamacións entenderase implícita na proposta definitiva de adxudicación do posto. O prazo para a resolución do concurso serán de 6 meses contados dende o día seguinte ao da finalización do da presentación de solicitudes. X.–Toma de posesión. A toma de posesión do posto adxudicado como consecuencia da realización deste concurso terá lugar a partir da publicación da resolución deste de conformidade co previsto no art.14 do Regulamento de Provisión de Postos de Traballo, Promoción Profesional e Promoción Interna de Administración Autónoma de Galicia. O cómputo dos prazos posesorios iniciarase cando finalice os permisos ou licenzas que fosen concedidos aos interesados. XI.–Recursos. A presente convocatoria e os actos derivados desta poderán ser impugnados de conformidade co establecido na Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común. A Coruña, 30 de abril de 2018. A XUNTA DE GOBERNO LOCAL, P. D. A concelleira delegada de Facenda e Administración M.ª Eugenia Vieito Blanco